مرزا منوہر توسنی

مرزا رائے منوہر داس توسنی (فارسی: میرزا رای منوهرداس توسنی) مغل شہنشاہ اکبر کے دور کے فارسی شاعر تھے۔ انھیں ہندوستان کا پہلا ہندو فارسی گو شاعر کی حیثیت سے جانا جاتا ہے۔ جے پور کے رہنے والے تھے اور کچھواہا خاندان سے وابستہ تھے۔ ابتدائی مغلیہ دور میں فارسی شاعری کی ترقی میں انھوں نے اہم کردار ادا کیا۔ جہانگیر نے تزک میں زور دے کر لکھا ہے کہ اکبر ان سے اتنے متاثر تھے کہ انھوں نے خود انھیں فارسی سکھائی۔

 حالات زندگی 

توسنی رائے لون کرن شیخاوت کے سپوت تھے، جو سانبھَر کے راجپوت راجا تھے۔ لون کرن کے لفظی نمک ساز کے ہیں۔ باوجود ہندو ہونے کے یہ  اور  مشہور تھے۔ اکبر نے ان کی تربیت میں خصوصی دلچسپی لی اور بچپن میں منوہر فتح پور سیکری کے شاہی محل میں رہے، جہاں بادشاہ اکبر انھیں محبت سے محمد منوہر کہہ کر پکارتے تھے۔ اکبر نے ان کے نام پر منوہر پورہ بستی بھی بسائی۔ جہانگیر نے بھی ان سے بے حد شفقت کا معاملہ رکھا اور تزک جہانگیری میں ان کی شاعرانہ صلاحیتوں پر دلچسپ تبصرے کیے۔ شاعری مغلیہ تہذیب کا بنیادی اور قدر کی نگاہ سے دیکھا جانے والا عنصر تھی اور توسنی نے اسے گہرائی سے اپنایا۔ معاصر مصنفین جن میں ابو الفضل اور بدایونی شامل ہیں، نے انھیں پہلے ہندو شاعر کے طور پر ذکر کیا جو فارسی میں لکھتے تھے اور ان کے اشعار میں فنی لطافت اور پختگی کو بیان کیا۔ بعد کے مصنفین نے بھی اس رائے کی تائید کی۔ تصوف ان کے کلام کا پسندیدہ موضوع دکھائی دیتا ہے۔ تذکرہ نگاروں کے مطابق توسنی پہلے ہندو فارسی شاعر تھے جنھوں نے دیوان مرتب کیا، جو مرزا صائب کے زمانے تک موجود تھا۔ مرزا صائب نے  سے منتخب اشعار اپنے بیاض میں درج کیے۔

 حوالہ جات 

زمرہ:سولہویں صدی کی مغلیہ سلطنت کی شخصیات
زمرہ:سولہویں صدی کے فارسی شعرا

زمرہ:سولہویں صدی کے ہندوستانی شعرا
زمرہ:جے پور کی شخصیات
زمرہ:مغلیہ سلطنت کے شعرا